– Lang vei å gå Helsetilsynet har undersøkt flere kommunale tjenesteområder og tiltak av stor betydning for skrøpelige eldre med store og sammensatte hjelpebehov. – Tilsynene viser at mange kommuner har en betydelig vei å gå når det gjelder å sørge for tydelig ansvars- og oppgavefordeling, nok personell med nok kompetanse til å utføre oppgavene og nødvendige føringer for hvordan oppgavene skal gjennomføres, oppsummerer Hanssen. Blant dem som kommer dårlig ut er hjemmeboende med demenssykdom. Det ble gjennomført tilsyn med tjenestene i 48 kommuner og det ble funnet lovbrudd i 32 av disse. Rammebetingelsene for å yte gode tjenester manglet mange steder.